Fujayra. Fujayra — Birlashgan Arab Amirliklaridagi shahar, Fujayra amirligining maʼmuriy markazi. Aholisi soni 54 ming (2003-yil maʼlumoti). Aholisi soni boʻyicha BAAning 7-shahri hisoblanadi. Oman koʻrfazi boʻyida joylashgan Fujayra — koʻchalari keng va katta, oʻzi uncha katta boʻlmagan zamonaviy shaharchadir. Tarixiy obidalari orasida 1670-yilda qurilgan yarim xaroba Fujayra qoʻrgʻoni (fort) alohida ajralib turadi. Shaharda dengiz porti va xalqaro aeroport bor.